
Panaikinti Šiaulių miesto savivaldybės tarybos (toliau – Taryba) 2006 m. birželio 29 d. priimtą sprendimą Nr. T-243 „Dėl paminklo statybos Prisikėlimo aikštėje“.

2006 m. birželio 29 d. Taryba priėmė sprendimą pastatyti paminklą „Tautos Laisvei“ Prisikėlimo aikštėje. 2019 m. įvykdytas I-asis paminklo „Tautos Laisvei“ Prisikėlimo aikštėje idėjos sukūrimo konkursas, kuriame idėjų nebuvo pateikta. 2020 - 2021 m. vykdytas II – asis paminklo „Tautos Laisvei“ Prisikėlimo aikštėje idėjos sukūrimo konkursas, kurio metu išrinkta paminklo idėja ir pasirašyta techninio projekto parengimo sutartis, kuri laiku nebuvo įvykdyta, t.y. laiku nebuvo parengtas išrinktos idėjos techninis projektas, todėl sudaryta sutartis buvo nutraukta. 2022 m. įgyvendintas III – sis idėjos konkursas. Konkurso metu išrinkta nauja paminklo „Tautos Laisvei“ Prisikėlimo aikštėje idėja, pasirašyta techninio projekto parengimo sutartis ir laiku parengtas idėjos įgyvendinimo techninis projektas. Pagal parengtą idėjos techninį projektą 5 kartus buvo skelbti rangos darbų pirkimai, tačiau neatsirado nei vienas dalyvis, kuris apsiimtų pastatyti paminklą „Tautos Laisvei“ pagal parengtą techninį projektą. Po 5 neįvykusių rangos darbų pirkimų buvo atlikta rinkos konsultacija, kurios metu paaiškėjo, kad projektui Savivaldybės biudžete numatytos sumos (190 000 Eur) neužtenka pastatyti norimą paminklą. Buvo nustatyta, kad reikalinga suma paminklo pastatymui yra 380 000 Eur. Paaiškėjus kokia suma reikalinga paminklo pastatymui, 2024 m. spalio mėn. buvo kreipiamasi į visuomenę dėl nuomonės išsakymo dėl paminklo „Tautos Laisvei“ reikalingumo bei paskelbta informacija, kad visuomenės nariai bei verslas gali išsakyti savo nuomonę prisidėdami prie paminklo įgyvendinimo skiriant paramą. Praėjus pusmečiui iš visuomenės narių bei verslo buvo surinkta 3 279,77 Eur. Atsižvelgiant į surinktą sumą buvo nuspręsta paminklo „Tautos Laisvei“ nestatyti. Dėl šios priežasties inicijuotas 2006 m. birželio 29 d. Tarybos sprendimo Nr. T-243 „Dėl paminklo statybos Prisikėlimo aikštėje“ panaikinimas. 
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Panaikinus 2006 m. birželio 29 d. priimtą Tarybos sprendimą Nr. T-243 „Dėl paminklo statybos Prisikėlimo aikštėje“ tikėtinas stiprus visuomenės nepasitenkinimas priimtu sprendimu.  

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Miesto plėtros ir paveldosaugos skyrius. Tiesioginis rengėjas – Miesto plėtros ir paveldosaugos skyriaus vyr. specialistė Kamilė Baltrušienė-Baltrušaitienė, tel. 8 41 596 247.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

